
CONVENI DE COL·LABORACIÓ ENTRE EL CONSELL COMARCAL DEL VALLÈS OCCIDENTAL I L’AJUNTAMENT DE CERDANYOLA DEL VALLÈS, EN MATÈRIA DE TRANSPORT ESCOLAR NO OBLIGATORI, curs 2022-2023


R E U N I T S


D’una banda, l’il·lustríssim senyor Ignasi Giménez i Renom, en qualitat de president del CONSELL COMARCAL DEL VALLÈS OCCIDENTAL, en virtut del nomenament aprovat en la sessió plenària de 19 de juliol de 2019, que té la seu social a la Ctra. N-150 km. 15, 08227 de Terrassa i amb número d’identificació fiscal P 5800007F, i assistit pel secretari de la corporació el senyor Víctor Siles Marc.

I de l’altra, el senyor Carlos Cordón Núñez, Alcalde de L’AJUNTAMENT DE CERDANYOLA DEL VALLÈS, que té la seu social a la Plaça Francesc Layret s/n, 08290 de Cerdanyola del Vallès i assistit per la secretària general de la corporació la senyora Aurora Corral García.

Els secretaris intervenen per raó del càrrec i per donar fe de l’acte, d’acord amb l’article 3 del Reial Decret 128/2018 de 16 de març, pel que es regula el règim jurídic del funcionaris d’Administració Local amb habilitació de caràcter nacional.

Les parts es reconeixen recíprocament la capacitat legal, el caràcter i la representació en què intervenen, i de manera especial, per l’atorgament d’aquest conveni i als efectes,


M A N I F E S T E N


I.- Que en data 17 de març de 2022, el Ple Comarcal, per Acord núm. 10/2022, va acceptar la delegació efectuada per l’ACORD GOV/128/2021, de 31 d’agost, publicat al DOGC núm. 8493, en matèria d’educació, en quant al Servei de transport escolar, que inclou els ajuts individuals per desplaçament, en les modalitats següents:
a)	El servei de transport escolar de caràcter preceptiu.
b)	El servei de transport escolar no obligatori

II.- Que la competència en matèria de transport escolar l’exerceix el Consell Comarcal del Vallès Occidental, en el seu àmbit territorial, per delegació de l’Administració de la Generalitat, en els termes i condicions recollits a l’Acord de Govern de la Generalitat 128/2021, de 31 d’agost, així com en el seu Annex i de conformitat amb el regim regulador establert pel Decret 161/1996, de 14 de maig, pel qual es regula el servei escolar de transport per tal de facilitar el desplaçament de l’alumnat en l’educació obligatòria.

III.- Que l’Annex de l’esmentat Acord de Govern 128/2021 estableix que per a la gestió del servei escolar de transport el Consell Comarcal com a ens delegat pot establir convenis i contractes amb entitats públiques i privades respectant el que estableixi la normativa de règim jurídic del sector públic i del procediment administratiu comú, la relativa a la contractació administrativa i qualsevol altra que sigui aplicable.

IV.- Que el Consell Comarcal gestiona el servei de transport escolar no obligatori d’acord amb la disposició addicional primera del Decret 161/1996, de 14 de maig, pel qual es regula el servei escolar de transport per tal de facilitar el desplaçament de l’alumnat en l’educació obligatòria.

V.- Que la Comissió Permanent del Consell Comarcal, en sessió extraordinària de 25 de juliol de 2013, va aprovar l’acord núm. 33/2013, d’imposició del preu públic pel servei escolar de transport discrecional consolidat amb reiteració d’itinerari no obligatori amb efectes des del curs 2013-2014.

VI.- Que la Comissió Permanent del Consell Comarcal, en sessió ordinària de 9 de juny de 2021, per l’acord núm. 76/2021, va adjudicar els contractes per a la prestació del servei de transport escolar obligatori i no obligatori del Vallès Occidental, per al curs escolar 2021-2022, entre aquests, el del servei a determinat alumnat resident al municipi de Cerdanyola del Vallès.

VII.- Que la Comissió Permanent del Consell Comarcal, en sessió ordinària de 6 d’abril de 2022, per l’acord núm. 24/2022, va aprovar la pròrroga dels contractes per a la prestació del servei de transport escolar obligatori i no obligatori del Vallès Occidental, per al curs escolar 2022-2023, entre aquests, el del servei a determinat alumnat resident al municipi de Cerdanyola del Vallès

VIII.- Que la Comissió Permanent del Consell Comarcal, en sessió ordinària d’11 de maig de 2022, per l’acord núm. 41/2022, va aprovar les Disposicions de gestió del servei de transport escolar col·lectiu no obligatori del Vallès Occidental per al curs 2022-2023.

IX.- Que en data 4 d’octubre de 2022, l’Ajuntament de Cerdanyola del Vallès ha manifestat al Consell Comarcal el seu interès en assumir el cost total o parcial del preu públic que determinades famílies del seu municipi han de satisfer per la utilització del servei escolar de transport discrecional consolidat amb reiteració d’itinerari no obligatori del Vallès Occidental, curs 2022-2023.

Per tot el que s’ha exposat, ambdues parts CONVENEN les següents

C L À U S U L E S

Primera.- OBJECTE

L’objecte del present conveni és establir el règim d’execució i de finançament de la col·laboració econòmica per part de l’Ajuntament de Cerdanyola del Vallès en el cost del preu públic que determinades famílies del seu municipi han de satisfer per la utilització del servei escolar de transport discrecional consolidat amb reiteració d’itinerari no obligatori del Vallès Occidental del curs 2022-2023.
[bookmark: OLE_LINK1][bookmark: OLE_LINK2]
Segona.- OBLIGACIONS DE LES PARTS

El Consell Comarcal

Atorgarà els ajuts individuals del preu públic que assumeixi l’Ajuntament de Cerdanyola del Vallès dels rebuts que les famílies han d’abonar. Aquests ajuts es satisfaran per compensació amb els rebuts del preu públic.

Col·laborarà en els treballs a desenvolupar per l’Ajuntament de Cerdanyola del Vallès per l’atorgament d’ajuts a les famílies del seu municipi usuàries del servei escolar de transport discrecional consolidat amb reiteració d’itinerari no obligatori del Vallès Occidental.

L’Ajuntament de Cerdanyola del Vallès

Proposarà l’atorgament d’ajuts individuals mitjançant llistat amb noms, centres docents i imports, signat per l’Alcaldia, que lliurarà al registre del Consell Comarcal abans de l’11 de novembre de 2022.

Tercera.- FINANÇAMENT

L’Ajuntament de Cerdanyola del Vallès destinarà a la col·laboració econòmica en l’atorgament d’aquests ajuts individuals, un màxim de CINC MIL NOU-CENTS QUARANTA EUROS (5.940,00€) en l’exercici pressupostari de 2023.

Quarta.- FORMA DE PAGAMENT

L’Ajuntament de Cerdanyola del Vallès abonarà directament al Consell Comarcal, abans del 15 de juliol de 2023, a través de transferència bancària, BBVA (ES10-0182-6035-47-0201557024), el total d’ajuts individuals que aquest hagi atorgat a determinades famílies usuàries del servei escolar de transport discrecional consolidat amb reiteració d’itinerari no obligatori del Vallès Occidental.

Cinquena.- COMISSIÓ DE SEGUIMENT

Es constituirà una Comissió de Seguiment integrada per dues persones delegades per cadascuna de les institucions signants, que durà a terme el seguiment de les obligacions previstes al Conveni i la resolució de les eventuals incidències que puguin sorgir.

Sisena.- INCOMPLIMENT

L’incompliment de les obligacions i compromisos assumits per part d’algun dels signataris pot ser causa de resolució del conveni.

En cas d’incompliment d’una part, l’altra podrà requerir a la incomplidora donant-li un termini per tal que realitzi les obligacions o compromisos que consideri incomplerts. Aquest requeriment serà comunicat al responsable de la Comissió de seguiment del conveni i al representant de l’entitat incomplidora.

Si transcorregut el termini indicat al requeriment persistís l’incompliment, la part que el va dirigir notificarà a l’altra part la concurrència de la causa de resolució i s’entendrà que el conveni es resol i que caldrà liquidar-lo, amb l’objecte de determinar les obligacions i els compromisos de cadascuna de les parts així com, si s’escau, la indemnització pels perjudicis causats.

En cas que, de la liquidació del conveni resultés l’obligació de pagament per part d’alguna de les parts, es podrà procedir a fer-la efectiva mitjançant la compensació de crèdits a través del procediment oportú.

Setena.- CONFIDENCIALITAT I PROTECCIÓ DE DADES DE CARÀCTER PERSONAL

Ambdues parts es comprometen a donar estricte compliment a la normativa reguladora en matèria de protecció de dades de caràcter personal i, en concret, a la Llei Orgànica 3/2018, de 5 de desembre, de Protecció de Dades Personals y Garantia dels Drets Digitals, les disposicions vigents de la Llei Orgànica 15/1999, de 13 de desembre, de Protecció de Dades de Caràcter Personal i les disposicions del Reial Decret 1720/2007, de 21 de desembre, pel que s’aprova el Reglament de desenvolupament de la Llei Orgànica 15/1999 que no contradiguin s’oposin, o resultin incompatibles amb el disposat a la LO 3/2018 i al Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació.

Vuitena.- MODIFICACIÓ DEL CONVENI

Aquest conveni podrà modificar-se per acord unànime de les parts a través de la corresponent addenda modificativa que serà aprovada per l’òrgan competent de cada una de les administracions públiques a proposta de la Comissió de seguiment.

Novena.- VIGÈNCIA DEL CONVENI

La vigència d’aquest conveni començarà en la data de la seva signatura, amb efectes des de l’inici del curs 2022-2023, i fins el 31/07/2023.

Desena.- FORMES D’EXTINCIÓ

Aquest conveni es mantindrà subsistent fins la finalització del termini previst a la clàusula NOVENA, llevat del cas de força major apreciat i acceptat per ambdues parts.

En el supòsit d’advocació o finalització de la delegació efectuada pel Departament d’Educació en favor del Consell Comarcal, quedarà subrogat el Departament d’Educació en la posició que tenia el Consell Comarcal en aquest conveni.

En prova de conformitat signen les parts en la data de la darrera signatura digital, juntament amb la Secretària general de l’Ajuntament de Cerdanyola del Vallès i el Secretari del Consell Comarcal del Vallès Occidental que en donen fe.

Per part del Consell Comarcal,				Per part de l’Ajuntament de 
								Cerdanyola del Vallès




Ignasi Giménez Renom					Carlos Cordón Núñez
President 							Alcalde




Víctor Siles Marc						Aurora Corral García
Secretari			l				Secretària General

